Leonard Coldwell

Leonard Coldwell, (født 28. januar 1958 som Bernd Klein) er en tysk forfatter og alternativ behandler som bor og arbeider i USA.

Coldwell oppgir selv å være lege, men ektheten av denne autorisasjonen er omstridt. I en rettssak fra 1999 oppga han å inneha en doktorgrad i psykologi fra Columbia State University, en uautorisert institusjon som senere har blitt stengt av amerikanske myndigheter grunnet forfalskninger.

Coldwell hevder selv at han har hatt evnen til å helbrede kreftpasienter siden han var 14 år gammel. Han startet imidlertid som psykoterapeut og utviklet et eget holistisk selvhjelpssystem som han kalte NAPS (Neuro-Assoziative-Programmierung-Systeme) delvis inspirert av nevrolingvistisk programmering (NLP). Han startet sin behandlingspraksis i Tyskland, men flyttet senere til USA og begynte å konsentrere sin praksis rundt kreft. Han skiftet samtidig navn fra Bernd Klein til Leonard Coldwell. Han oppgir å ha behandlet 35.000 kreftpasienter og helbredet 92,3 % av disse. På den annen side mener han at bruk av cellegift bare øker dødeligheten av kreft.

Coldwell sitter i det faglige rådet hos American Anti-Cancer Institute, en organisasjon som motsetter seg konvensjonell kreftbehandling til fordel for alternative behandlingsformer.

Bibliografi 

 Mit Gesundheit sum Erfolg, Gabler Verlag 1996, ISBN 3322943933
 Power für Verkaufs-Champions: Wie Sie jede Hürde selbstbewußt meistern, Gabler Verlag 1998, ISBN 3663058735
 Instinct Based Medicine How To Survive Your Illness and Your Doctor, Strategic Book Publishing 2008, ISBN 193492556X
 The Only Answer To Cancer, 21C Publishers 2009, ISBN 0982442874
 The Only Answer To Stress, Anxiety and Depression, 21st Century Press 2010, ISBN 0982761600
 The Only Answer to Tyranny, Liberty House Publishers 2010, ISBN 0982761686
 The Only Answer to Surviving Your Illness and Your Doctor, 21C Publishers 2011, ISBN 098383590X
 The Only Answer to Becoming a Sales Champion!, 2011 ISBN 0982761678
 The Only Answer To Success: You Were Born to be a Champion, 21st Century Press 2012, ISBN 0982442866

Referanser 

Personer innen alternativ behandling
Tyske vaksinemotstandere
Tyske forfattere
Fødsler i 1958